Foto: AP Fransiya Tashqi ishlar vazirligi AQSh prezidenti Donald Trampning Afg‘onistonda Amerika harbiy kontingentini saqlab qolish bo‘yicha qarorini qo‘llab-quvvatladi, deb xabar bermoqda Reuters. «Fransiya bu majburiyat muhim ekanini tan oladi va terrorizm bilan kurashni davom ettirishga qat’iy sodiq bo‘lib qoladi», - deyiladi tashqi siyosat idorasi bayonotida. Avvalroq NATO bosh kotibi Yyens Stoltenberg ham AQShning Afg‘oniston bo‘yicha yangi strategiyasini ma’qullab chiqqandi.